# Прегледање Веба

У овом модулу Системских поставки можете изабрати разне опције понашања К‑освајача као КДЕ‑овог интегрисаног веб прегледача.

Ако је попуњено Питај за име и фасциклу када се обележивач додаје, К‑освајач ће вам при додавању новог обележивача омогућити да промените наслов обележивача и изаберете фасциклу у коју ће бити смештен.

Попуните Прикажи само обележене обележиваче у траци обележивача и К‑освајач ће у траци обележивача приказивати само оне обележиваче за које сте то одредили у уређивачу обележивача.

Следећа опција коју можете укључити на овој страници је Допуна формулара. Ако попуните ову кућицу, К‑освајач памтити како попуњавате питања из формулара, те покушавати да их касније попуни одговорима које сте раније уносили.

Број ставки формулара које К‑освајач памти можете подесити испод, преко бројчаника Највећи број допуна:.

Наравно, све чиме К‑освајач испуни формулар можете уредити пре предавања формулара.

Следећа опција је Промени показивач над везом. Ако је изабрана, облик показивача промениће се (обично у шаку) кад год се наднесе над хипервезу. Ово олакшава уочавање веза, нарочито када су у виду слика.

Ако је попуњено Средњи клик отвара УРЛ у избору, десним кликом у приказу К‑освајача можете отворити УРЛ тренутно у избору.

Једна могућност зарад удобности је да ако укључите Десним кликом уназад кроз историјат, клик на празну област (тј. не на везу) у К‑освајачевом прозору имаће исто дејство као и дугме Назад на траци алатки.

Укључење Аутоматско одгођено освежавање/преусмеравање допушта веб сајтовима да вас пошаљу на другу страницу без вашег захтева. У многим случајевима ово је погодност. На пример, веб сајт је премештен на нови УРЛ; многи вебмастери оставиће на старој адреси страницу која вам саопштава да је сајт премештен, те да бисте можда хтели да промените обележивач, а затим вас аутоматски спроводи до новог веб сајта. Ова могућност пак може збуњивати или нервирати, или се злоупотребити, стога можете одлучити да је искључите.

Активација приступних тастера тастером Ctrl: притиском тастера Ctrl при гледању веб странице активирате приступне тастере. Пражњењем кућице искључујете ову могућност приступачности. К‑освајач мора бити поново покренут да би измена ступила на снагу.

Шаљи ДНТ заглавље веб сајтовима (које каже да не желим да ме прате): попуните ову кућицу ако желите да ставите до знања веб сајтовима да не желите праћење својих навика у прегледању Веба.

Нуди уписивање лозинке веб сајта: испразните ову кућицу да више не бисте били питани о уписивању лозинки веб сајтова.