# Aparença

Aquest mòdul consisteix de tres pestanyes amb opcions de configuració quant a la visualització de pàgines web.

### General

La casella de selecció anomenada Carrega automàticament les imatges us permet controlar si es carregaran per omissió les imatges de les pàgines web. A menys que tingueu una connexió molt lenta, probablement voldreu deixar seleccionada aquesta opció, atès que hi ha moltes pàgines web que són difícils d'utilitzar sense imatges. Si no heu seleccionat l'opció de carregar automàticament les imatges, encara podreu veure el text de la pàgina i després carregar les imatges si les necessiteu.

Si està marcat Dibuixa un marc al voltant de les imatges a mig carregar, el &konqueror; dibuixarà un marc contenidor al voltant de les imatges incrustades d'una pàgina web encara a mig carregar. Segurament voldreu marcar aquesta casella per a millorar la navegació, especialment si teniu una connexió lenta de xarxa.

Moltes pàgines web empren imatges gif animades, i aquestes poden resultar molt molestes i en alguns casos, una càrrega per als recursos del vostre sistema. L'opció Animacions us permet escollir quan s'habilitaran aquestes animacions. En el valor per omissió estan activades, però podeu establir-lo a desactivades o permetre que l'animació tan sols s'executi una vegada, fins i tot si el fitxer conté instruccions indicant que s'hauria d'executar moltes vegades o contínuament.

L'opció següent és Subratlla els enllaços:. Podeu escollir subratllar els enllaços amb Activat. Quan aquesta opció està seleccionada, qualsevol text en les pàgines web que actuï com un enllaç es mostrarà amb un tipus de lletra subratllat. Mentre moltes pàgines web utilitzen colors per a distingir el text que actua com un enllaç, el subratllat facilitarà trobar-los.

Si no us agraden els enllaços subratllats, podeu escollir Desactiva, de manera que no se subratllin. O podeu escollir un terme mig, Només al damunt, de manera que se subratllin quan el cursor del ratolí passa per sobre seu, i que no se subratllin la resta del temps.

Les definicions CSS del lloc poden substituir aquest valor.

Desplaçament suau determina si el &konqueror; hauria d'utilitzar passos suaus per a desplaçar-se per les pàgines &HTML;, o passos complets:

- Sempre: Sempre utilitzarà passos suaus en desplaçar-se.

- Mai: Mai utilitzarà el desplaçament suau, en el seu lloc es desplaçarà amb passos complets.

- Quan sigui eficaç: Sols utilitzarà el desplaçament suau en pàgines en què es pot dur a terme amb un consum moderat de recursos del sistema.

### Tipus de lletra

Sota aquesta pestanya, podeu seleccionar diverses opcions relacionades amb l'ús dels tipus de lletra. Encara que sovint la forma i mida dels tipus de lletra formen part del disseny d'una pàgina web, podeu seleccionar algunes opcions per omissió per a ser utilitzades pel &konqueror;.

La primera opció que podeu configurar és la mida del tipus de lletra. Hi ha dues opcions que funcionen conjuntament per a permetre una experiència de navegació confortable.

Primer, podeu definir una Mida mínima del tipus de lletra. Això significa que, encara que la mida del tipus de lletra es defineixi específicament en la pàgina que esteu visualitzant, el &konqueror; ignorarà aquesta instrucció i mai mostrarà tipus de lletra més petits que els que indiqueu aquí.

El següent que podeu definir és una Mida mitjana del tipus de lletra. A banda de la mida per omissió del text, que s'utilitza quan la pàgina no indica les mides, també s'utilitza com a tipus de lletra base sobre la qual es calculen les mides dels tipus de lletra relatius. Això és, la instrucció &HTML; smaller, que significa més petit que la mida definida per a aquesta opció.

Per a cada opció, podeu seleccionar la mida exacta del tipus de lletra en punts utilitzant el botó de selecció de valors (o simplement escrivint-la) al costat de l'etiqueta d'opció.

Aquestes opcions són independents entre elles. Les pàgines que no indiquin una mida de tipus de lletra, o demanin el predeterminat, mostraran la mida definida a Mida mitjana del tipus de lletra, mentre que les pàgines que demanin per un tipus de lletra més petit que l'opció Mida mínima del tipus de lletra mostraran aquesta mida. Les unes no afecten les altres.

Les opcions restants són pels tipus de lletra que s'associaran amb els diferents marcadors utilitzats a les pàgines &HTML;. Tingueu en compte que moltes pàgines web substituiran aquestes opcions. Per qualsevol tipus de lletra (Estàndard, Fix, Serif, &etc;) podeu seleccionar un tipus de lletra diferent, si ho desitgeu.

A sota d'això podeu configurar un Ajustament de la mida del tipus de lletra per a aquesta codificació. Algunes vegades els tipus de lletra que desitgeu utilitzar per a una codificació en particular o idioma són molt més grans o menors que la mitjana, de manera que podeu utilitzar aquesta opció de configuració per ajustar-ne les mides.

Podeu definir una codificació per omissió que el &konqueror; assumirà per a les pàgines quan les representi. L'opció per omissió és Usa la codificació de l'idioma, però podeu canviar-ho a qualsevol codificació disponible a la llista.

### Fulls d'estil

#### Introducció

Els fulls d'estil CSS afecten el mode en què apareixen les pàgines web. CSS és un acrònim de Cascading Style Sheets (fulls d'estil en cascada).

El &kde; pot emprar el seu propi full d'estil, basat en valors per omissió simples i en l'esquema de color que utilitzeu al vostre escriptori. El &kde; també pot emprar un full d'estil que hàgeu escrit. Finalment, podeu especificar un full d'estil en aquest mòdul. Les opcions presentades són ajustables per motius d'accessibilitat, especialment per a persones amb visió reduïda.

Les vostres opcions afectaran totes les aplicacions &kde; que mostrin HTML amb el motor de renderitzat del &kde;, el qual s'anomena khtml. Entre altres s'inclou al &kmail;, al &khelpcenter; i per descomptat al &konqueror;. Els canvis aquí representats no afectaran d'altres navegadors com ara al &firefox;.

#### Fulls d'estil

Aquesta secció conté les següents opcions:

Usa el full d'estil per omissió

- El &kde; emprarà el full d'estil per omissió. Alguns dels colors per omissió seran els definits en el vostre esquema de color actual. La majoria de les opcions seran fàcilment substituïdes per la pàgina que esteu visualitzant.

Usa el full d'estil definit per l'usuari

- El &kde; emprarà un full d'estil que hàgeu escrit. Per a localitzar-lo al vostre sistema podeu emprar el botó de navegació. Els fitxers CSS tradicionalment tenen una extensió `.css`, però aquesta no és requerida.

Usa el full d'estil d'accessibilitat

- Empra les opcions definides al diàleg Personalitza. Activant aquesta opció s'activarà el botó Personalitza per a executar un diàleg per a definir les opcions del full d'estil.

#### Personalitza

En aquest diàleg podeu configurar un full d'estil de l'usuari. Les opcions disponibles sols són un subconjunt de les instruccions que podeu afegir a un full d'estil i estan enfocades a persones amb visió reduïda, per a permetre als usuaris crear un full d'estils que faci més llegibles les pàgines web i els fitxers d'ajuda del &kde;.

Les opcions en aquest diàleg estaran desactivades a menys que escolliu Usa el full d'estil d'accessibilitat.

##### Família del tipus de lletra

Família base

- Escolliu una família del tipus de lletra per a utilitzar al text del cos.

Usa la mateixa família per a tot el text

- Si activeu aquesta opció, aleshores s'emprarà la mateixa família del tipus de lletra per a tot el text independentment de l'arranjament de la pàgina que estigueu visualitzant. Això resulta d'utilitat per a pàgines que utilitzen un tipus de lletra decoratiu o difícil de llegir per als títols.

##### Mida del tipus de lletra

Mida del tipus de lletra base

- Aquesta és la mida per omissió del text en la pàgina. Molts llocs web les configuren mides relatives dels seus tipus de lletra a aquest valor per omissió i emprant; larger o +1 per a fer al text més gran i smaller o -1 per a fer-lo més petit.

  Moltes persones dissenyen les seves pàgines web en plataformes a on la mida per omissió del text ordinari és massa gran perquè l'usuari mitjà la llegeixi, de manera que és molt habitual visitar pàgines web que han forçat el tipus de lletra d'aquesta manera perquè sigui més petita.

  Aquesta opció de configuració us permetrà configurar el tipus de lletra per omissió a una mida còmode, de manera que les mides relatives s'augmentin el suficient per a ser còmodes.

  No oblideu que podeu forçar al &konqueror; a emprar una mida mínima, de manera que el text mai resulti massa petit per a llegir-lo.

Usa la mateixa mida per a tots els elements

- Si activeu aquesta opció, aleshores tot el text es mostrarà amb la mida del tipus de lletra especificat, independentment de les instruccions contingudes a la pàgina. Les mides relatives dels tipus de lletra s'han discutit prèviament, fins i tot se substituiran les instruccions específiques com que el text s'hauria de mostrar amb una certa mida.

##### Imatges

Suprimeix les imatges

- Si no desitgeu veure imatges, aquí les podeu desactivar.

Suprimeix les imatges de fons

- Un dels majors problemes per a persones amb visió reduïda és que les imatges de fons no proporcionen prou contrast per a permetre'ls llegir el text. Aquí podreu desactivar-les, independentment del que heu escollit anteriorment per a veure totes les imatges.

##### Colors

Negre sobre blanc

- Moltes persones amb visió reduïda consideren que el text negre sobre una pantalla blanca els ofereix un major contrast i tanmateix els és més fàcil de llegir. Si aquest és el vostre cas, podeu configurar aquí aquesta opció.

Blanc sobre negre

- Moltes persones amb visió reduïda consideren que tot el contrari és cert i que el text blanc sobre pantalla negra és més fàcil de llegir.

Personalitza

- Fins i tot es troba gent que tenen dificultat en llegir el negre i blanc purs. Aquí podreu configurar els colors personalitzats, tant per al Fons com per al Text.

Usa el mateix color per a tot el text

- Molts llocs web empren títols amb colors en un contrast diferent o d'altres floridures. Si això interfereix amb la vostra capacitat de llegir el contingut, podeu activar aquesta casella de selecció per a fer que el &kde; empri per a tot el text els colors que heu configurat anteriorment.

##### Vista prèvia

La secció Vista prèvia us permet veure l'efecte dels vostres canvis. Es mostrarà l'aspecte dels diferents tipus de capçaleres amb el vostre full d'estil i una sentència en el text del cos per omissió.

Això us hauria de permetre configurar amb precisió el vostre full d'estils fins que us resulti còmoda la lectura.

A gaudir-ho!